
МИНИСТЕРСТВО НА

ВЪТРЕШНИТЕ РАБОТИ

София 1000, ул. „Шести септември“ № 29,

рег. № 8121р-14968, екз. № 1

02.09.2020 г.

ОБЯВЛЕНИЕ
На основание чл. 10а, ал. 2 от Закона за държавния служител, чл. 14, ал. 1 от Наредбата за провеждане на конкурсите и подбора при мобилност на държавни служители (НПКПМДСл) и заповед № 8121К-8791/27.08.2020 г. на министъра на вътрешните работи в качеството си на орган по назначаване, обявявам конкурс за заемане на 1 (една) вакантна длъжност, 
СТАРШИ ЕКСПЕРТ (управление на собствеността) 

в сектор ,,Административен” към Регионална дирекция „Пожарна безопасност и защита на населението” - Бургас при Главна дирекция „Пожарна безопасност и защита на населението” - МВР, длъжностно ниво: 10, съгласно Класификатора на длъжностите в администрацията, наименование на длъжностното ниво: експертно ниво 6
І. Минимални и специфични изисквания за заемане на длъжността:

1. Образователно-квалификационна степен - „бакалавър“.

2. Област на висшето образование - съгласно ПМС № 125/24.06.2002 г.

3. Професионално направление - съгласно ПМС № 125/24.06.2002 г.

4. Професионален опит - 1 година или минимален ранг V младши.

5. Кандидатите да отговарят на изискванията на чл. 7 от Закона за държавния служител (ЗДСл).
ІІ. Начин за провеждане на конкурса:

1. Решаване на тест.

2. Интервю.

III. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл) - по образец.

2. Декларация по чл. 17, ал. 3, т. 1 от НПКПМДСл - по образец.

3. Копие от документ за придобита образователно-квалификационна степен и допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

4. Копие от документи, удостоверяващи продължителността и областта на професионалния опит.

5. Копие от други документи, свързани с изискванията за заемането на длъжността.

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: hr.160@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Пиротска“ № 171А, всеки работен ден в отдел „Човешки ресурси“ при Главна дирекция ,,Пожарна безопасност и защита на населението” - МВР. 

Телефон за справки и допълнителна информация - 02/9821291.

IV. Описание на длъжността, съгласно длъжностната характеристика:
-
организира, координира и непосредствено участва в материално- техническото осигуряване на структурното звено и социално обслужване на служителите;

-
подпомага началника на сектора при организиране на цялостната дейност по управление на собствеността, в съответствие с изискванията на нормативните актове и ръководни документи на МВР и ГДПБЗН;

-
участва в изготвянето на бюджетни прогнози и проектобюджети;

-
планира материално-техническото осигуряване по отделни направления в рамките на предоставените на ГДПБЗН финансови средства и чрез централни доставки;

-
участва в подготовката на планове и други документи за провеждането на процедури, съгласно изискванията на Закон за обществените поръчки (ЗОИ), Вътрешните правила относно реда за планиране и организация на провеждането на процедурите за възлагане на обществени поръчки и за контрол на изпълнението на сключените договори в Главна дирекция „Пожарна безопасност и защита на населението” - МВР и Вътрешните правила относно реда за планиране и организация на провеждането на процедурите за възлагане на обществени поръчки и за контрол на изпълнението на сключените договори в Министерство на вътрешните работи в рамките на предоставените от министъра правомощия;

-
координира процеса на стопанисването и правилната употреба на предоставените движими вещи - частна държавна собственост, автотранспортна и специализирана техника и недвижима собственост;

-
 събира, обобщава информацията за наличностите и състоянието на стопанисваните движимите вещи - частна държавна собственост и отговаря за поддържането и актуализирането на електронен регистър на движимите вещи - частна държавна собственост в т. ч. регистър на имуществото подлежащо на брак и регистър на имуществата - резерв за бедствия по смисъла на Закон за защита при бедствия (ЗЗБ);

-
участва в организирането и контрола на дейности, отнасящи се до управлението и стопанисването на недвижимите имоти, предоставени за стопанисване, като представлява ГДПБЗН пред институции;

-
поддържа и актуализира електронен регистър на недвижимите имоти - държавна собственост, общинска собственост, и регистър на имотите с отпаднала необходимост ползвани от структурата;

-
подпомага изготвянето и актуализирането на нови актове за държавна собственост на имотите;

-
участва в организирането и контрола при извършване на ново строителство, текущи и основни ремонти на сградния фонд предоставен и стопанисван от РДПБ3Н;

-
подготвя становища и документи, касаещи изготвянето на договори за заем за послужване;

-
участва в подготовката, изготвянето и съгласуването на договори с ВиК. електроразпределение, газоснабдяване, топлофикация и др.;

-
поддържа регистър на всички договори, касаещи направлението и отговаря за актуализирането им, изпълнението им, осъществява контрол по спазването на срокове, условията и изискванията за изпълнението им;

-
организира и координира материално - техническото осигуряване, отчетността и експлоатацията на техниката, съгласно действащата нормативна уредба и поддържа регистър на техниката, гасителните вещества и лични предпазни средства;

-
координира процеса на провеждането на целеви и годишни инвентаризации;

-
изготвя самостоятелно и участва в разработването на планове, отчети, експертни анализи и изготвя становища по проблеми, свързани със съхранението, инвентаризацията и извършване на брак на стопански инвентар, движими вещи - дълготрайни материални активи (ДМА), материални запаси (M3) и недвижима собственост в съответствие с поставените му задачи. Предлага мероприятия за усъвършенстване организацията и дейностите по материално-техническото осигуряване;

-
изготвя иницииращи документи за провеждането на процедури /търгове за отдаване под наем, документи за безвъзмездно предоставяне и др./, съгласно изискванията на Закон за държавната собственост (ЗДС), вътрешните правила на МВР и ГДПБЗН;

-
подпомага и координира дейността на материално - отговорните лица;

-
участва в комисии за извършване на подбор на кандидати и участници, разглеждане и оценка на офертите и провеждане на преговори и диалози по ЗОП;

-
участва в комисии за изготвяне на задания/заявки съгласно Вътрешните правила за управление на цикъла на обществените поръчки в ГДПБЗН и Вътрешните правила за управление на цикъла на обществените поръчки в МВР (ВП);

-
участва в комисии за приемане изпълнението на договори по ЗОП съгласно ВП.
V. Граници (от - до) на заплатата, определена за длъжността за степен 1 - от 610 лева до 1700 лева, съгласно Наредба за заплатите на служителите в държавната администрация (НЗСДА).

При назначаване на кандидата спечелил конкурса, се определя основна месечна заплата по Приложение 1 към НЗСДА и съгласно Вътрешните правила за заплатите в МВР.

VІ. Брой работни места, за които е обявен конкурс за длъжността: 1 бр.
VIІ. Списъците и други съобщения във връзка с конкурса да бъдат обявявани на електронната страница на дирекция „Човешки ресурси“ - МВР - в интернет и интранет.    

МИНИСТЪР:     /п/
              Христо Терзийски

